polyglot-tagger/wikipedia-language-snippets-filtered huggingface dataset:
மேற்கு மற்றும் மத்திய ஆப்பிரிக்காவில் இது சமையல் எண்ணெயாகப் பயன்படுகிறது. ஐரோப்பிய வியாபாரிகள் மேற்கு ஆப்பிரிக்காவில் இருந்து பாமாயிலை விலைக்கு வாங்கி ஐரோப்பாவில் விற்பனை செய்தனர். ஐரோப்பாவிலும் சமையலுக்கு இந்த எண்ணெய்யை உபயோகிக்கின்றனர். 1700 ஆம் ஆண்டுகளில் ஆங்கிலேயர்கள் பாமாயிலை மருந்தாகவும், க்ரீமாகவும் பயன்படுத்தினர்.
ஆப்பிரிக்க எண்ணெய்ப் பனை மரமானது 20 மீட்டர் உயரம் வரை வளரக் கூடியது. ஓலைகள் எனப்படும் இலைகள் 3 – 6 மீட்டர் நீளம் இருக்கும். இளம் மரம் வருடத்திற்கு 18 – 30 இலைகளை உருவாக்கும். ஏறத்தாழ 4 ஆண்டுகளுக்குப் பிறகு பழுத்து உதிர்ந்து விடும். இது பசுமை மாறா மரம். கடல் மட்டத்திலிருந்து 900 மீட்டர் உயரம் வரை உள்ள இடங்களில் வளரும்.
இது சமையல் எண்ணெயின் பற்றாக்குறையைத் தீர்த்து வைக்கிறது. விலைக் குறைவாகவும், எளிதில் கிடைக்கக் கூடியதாகவும் இந்த எண்ணெய் உள்ளது. மேற்கு ஆப்பிரிக்கா, மலேசியா, இந்தியா போன்ற நாடுகளின் எண்ணெய் பற்றாக்குறைக்கு தீர்வாக பாமாயில் இருக்கிறது. ஏழை மக்களே பாமாயிலை அதிகம் பயன்படுத்தி வருகின்றனர்.
இப்பனை மரங்கள் இந்தோனேசியா, மலேசியா, நைசீரியா முதலிய நாடுகளில் பெருமளவு பயிர்செய்யப் படுகிறது. இப்பனைப் பயிர்செய்கையினால் மக்களுக்கு வேலை வாய்ப்பு கிடைப்பதாகக் கூறப்பட்டாலும் இவை பயிரிடப்படும் நாடுகளில் காடழிப்புக்கு இது ஒரு முக்கியக் காரணமாகக் கூறப்படுகிறது.
செம்பனை எண்ணெய் எனப்படுவது செம்பனை அல்லது எண்ணெய்ப் பனை எனப்படும் ஒரு விதப் பனை மரத்தின் பழங்களில் இருந்து எடுக்கப்படும் எண்ணெய் ஆகும். இது தென்னையைப் போன்று ஒரு மரம். எண்ணெய்ப் பனை என்கின்றனர். மேலும் இம்மரம் பாமாயில் பனை, செம்பனை எனவும் அழைக்கப்படுகிறது.
எலியிஸ் என்கிற கிரேக்கச் சொல்லுக்கு எண்ணெய் அல்லது நெய் எனப் பொருள். இது மேற்கு மற்றும் தென்மேற்கு ஆப்பிரிக்காவில் இயற்கையாக வளரக் கூடியது. சோயா பீன்ஸ் எண்ணெய்க்கு அடுத்தப்படியாக ஆப்பிரிக்கன் பனை எண்ணெயே உலகில் பரவலாகப் பயன்படுத்தப்படுகிறது.
இது எலியிஸ் ஒலிபெரா என்கிற இனத்தில் இருந்து எடுக்கப்படுகிறது. இது அமெரிக்கன் எண்ணெய்ப் பனை ஆகும். இது தவிர மாரிபா பனை என்கிற மரத்திலிருந்தும் பாமாயில் எடுக்கப்படுகிறது . இந்த எண்ணெய் சிவந்த நிறத்தில் இருக்கும்.
இரண்டு பனை இனங்களில் இருந்து பாம் ஆயில் கிடைக்கிறது. ஆப்பிரிக்காவின் பாமாயில் என்பது எலியிஸ் குயினென்சிஸ் என்கிற இனத்தில் இருந்து எடுக்கப்படுகிறது. இதை ஆப்பிரிக்கன் எண்ணெய்ப் பனை என்கின்றனர். மற்றொன்று அமெரிக்கன் பாமாயில்.
இது தென்னை மரத்தைப் போன்று வருடம் முழுவதும் பலன் தரும். சுமார் 80 – 100 ஆண்டுகள் வரை தொடர்ச்சியாக வளர்ந்து பலன் தரும். முதல் 25 ஆண்டுகள் அதிக கனிகளைக் கொடுக்கும். கனிகள் உருண்டையாக இருக்கும். கனியினுள் கருநிறத்தில் கொட்டைகள் உள்ளன.
கணேஷ் 1962 டிசம்பர் 4 ஆம் தேதி கர்நாடகாவின் கோலாரில் ஆர்.சங்கர நாராயண அய்யர் மற்றும் கே.வி. அலமேலம்மா ஆகியோருக்கு மகனாகப் பிறந்தார். கணேஷ், சிறு வயதிலேயே, தனது சூழலில் இருந்து தமிழ், கன்னடம் மற்றும் தெலுங்கை கற்றுத் தேர்ந்தார். மேலும் தனது குழந்தை பருவத்தில் சமசுகிருதம் மற்றும் கன்னட இலக்கியங்களைப் படித்து, தனது பதினாறாவது வயதில் கவிதை எழுத ஆரம்பித்தார். பள்ளியில் ஆங்கிலம் கற்ற அவர், பின்னர் பிரகிருத், பாலி, தமிழ், இந்தி, மராத்தி, கிரேக்கம், லத்தீன் மற்றும் இத்தாலியன் போன்ற பல மொழிகளையும் கற்றுக்கொண்டார். அவர் யு.வி.சி.இ யிலிருந்து இயந்திர பொறியியலில் பி.இ பட்டம் பெற்றவர், இந்திய அறிவியல் கழகத்திலிருந்து உலோகவியலில் எம்.எஸ்.சி பட்டம் பெற்றார். பொருள் அறிவியல் மற்றும் உலோகவியலில் ஆராய்ச்சியைத் தொடர்ந்தார், சமஸ்கிருதத்தில் எம்.ஏ பட்டம் பெற்றார். கன்னடத்தில் அவதான கலை பற்றிய அவரது ஆய்வறிக்கைக்கு ஹம்பி பல்கலைக்கழகத்தால் டி. லிட் பட்டம் வழங்கப்பட்டது.
சதாவதானி ஆர். கணேஷ் , டிசம்பர் 4 1962 இல் பிறந்தவர். கணேஷ், கவனக கலையை பயிற்றுவிப்பவர், பலதரப்பட்ட செயல்களை ஒரே நேரத்தில் செய்பவர், பலமொழிகளில் கவிதை எழுதும் ஒரு கவிஞர், சமஸ்கிருதம் மற்றும் கன்னட மொழியில் எழுதும் எழுத்தாளர் ஆவார். கன்னடம், சமசுகிருதம், தெலுங்கு மற்றும் பிரகிருதம் ஆகிய மொழிகளில் 1000 க்கும் மேற்பட்ட அவதான நிகழ்ச்சிகளை இவர் நிகழ்த்தியுள்ளார். இந்த நிகழ்ச்சிகளின் போது கவிதை , மற்றும் சித்ரகவிதையின் சிறந்த அமைப்பிற்காக அவர் அறியப்படுகிறார். இவர் கர்நாடகாவைச் சேர்ந்த ஒரே சதாவதனி ஆவார். ஒருமுறை இருபத்தி நான்கு மணி நேரம் தொடர்ந்து கவிதை இயற்றி சாதனை படைத்தார். இந்த நிகழ்ச்சி, நவம்பர் 30, 2012 முதல் டிசம்பர் 2 , 2012 வரை நடைபெற்றது. கன்னடத்தில் முதல் சதாவதானத்தை நிகழ்த்தினார். பிப்ரவரி 16, 2014 அன்று, பெங்களூரில், இவர் தனது 1000 வது அவாதான நிகழ்ச்சியை நடத்தினார்.
கணேஷ் அவதானத்தின் நடிப்பால் நன்கு அறியப்பட்டவராக உள்ளார். இவர் மேடையில், கேள்வி கேட்கும் பலதரப்பட்ட அறிஞர்களுக்கு இணையாக, தன் முன்னால் வைக்கப்படும் சிக்கல்களுக்கு சீரான கவிதை நடையில், விரிவான தீர்வுகளை எழுதுகிறார். அவர்கள் விதித்த தடைகளை பூர்த்தி செய்கிறார்; அதே நேரத்தில் அவரது செறிவை உடைக்க வடிவமைக்கப்பட்ட குறுக்கீடுகளை சமயோசிதமாக கையாளுகிறார். பொதுவாக, அவதான செயல்திறன் என்பது, கவிதை திறன், படைப்பாற்றல், நினைவகம், செறிவு, உதவித்தொகை மற்றும் அறிவு ஆகியவற்றை சோதிப்பதாகும். இதன் முக்கிய வகைகளில் அஷ்டாவதானம் மற்றும் சதாவதானம் போன்றவை உள்ளன. கணேஷ் இவை இரண்டையும் செய்கிறார்.
1991 ல் ஒரே நாளில் ஒரு சதாவதானத்தை நிகழ்த்தினார். அவர் பொது சொற்பொழிவுகளையும் செய்கிறார், நடனம் , இசை, கலை, கலாச்சாரம், இலக்கியம், கவிதை போன்றவற்றை தனது காவ்யா-சித்ரா நிகழ்ச்சிகளில், ஓவியர் பி.கே.எஸ்.வர்மாவுடன் இணைந்து நிகழ்த்துகிறார், பிந்தையவர் வர்ணம் பூசும்போது, இவர், கவிதைகளை இயற்றுகிறார் . நடன நிகழ்ச்சிகளுக்காக பாடல் வரிகளையும் வசனங்களையும் இயற்றியுள்ளார். ஹேம்லட்டின் சமசுகிருத தயாரிப்பில் ஹொராஷியோ வேடத்தில் நடித்தார்.
இந்த அருங்காட்சியகத்தில் பல முக்கியமான பிரிவுகள் உள்ளன: பலிபீடம், கருவூலம், ஊர்வலப்பாதை, குடிமக்கள் வாழ்வியல் மற்றும் பிரதான தேவாலயம் ஆகியவை முக்கியமான ஐந்து பிரிவுகள் உள்ளடக்கியது. காட்சிக்கு வைக்கப்பட்டுள்ள பொருள்களில் வைபீன் புனித மாதா தேவாலயத்தைச் சேர்ந்த தேக்கு மரத்தால் செதுக்கபட்ட பலிபீடம், கோட்டை கொச்சியின் பிஷப் ஹவுசைச் சேர்ந்த புல் என்ற ஆடை , வெள்ளி மற்றும் மரத்தால் ஆன , ஊர்வலத்தின்போது எடுத்துச் செல்லப்படுகின்ற சிலுவை, கோட்டை கொச்சியின் பெருங்கோயிலைச் சேர்ந்த சாண்டா குரூஸ் வழங்கிய கொச்சி கோட்டையின் அதிகாரப்பூர்வ சிலுவை, வைப்பீன் தீவு சபுனித மாதா தேவாலயத்தைச் சேர்ந்த சேர்ந்த இந்தோ-போர்த்துகீசிய தேவ அப்பக்கலம் ஆகியவை உள்ளன.
கொச்சி பிஷப் இல்லத்தில் உள்ள அருங்காட்சியகம் பிற தேவாலயங்களிலிருந்து கொண்டுவரப்பட்ட இந்தோ-போர்த்துக்கீசிய கலைப்பொருள்களைக் கொண்டுள்ளது. கேரள மாநிலத்தில் இந்தோ-போர்த்துக்கீசிய மதிப்புமிக்க பாரம்பரியத்தையும், கலையையும், பண்பாட்டையும், கட்டடக்கலையும் இது காத்துவருகிறது. இந்தப் பகுதியில் போர்த்துக்கீசியர்கள் பெரிய தாக்கத்தை ஏற்படுத்திய காலத்தைப் பற்றிய பல கூறுகளை இந்த அருங்காட்சிகம் கொண்டுள்ளது. இந்த அருங்காட்சியகம் கொச்சி பிஷப்பான குரீத்ராவின் கனவாகவும், இலக்காகவும் இருந்தது. அவருடைய காலத்தில் அவர் இங்கு பிஷப்பாகப் பணியாற்றி வந்தார். இந்தோ-போர்த்துக்கீசிய கலை மற்றும் பண்பாட்டுப் பரிமாணங்களைக் கொண்டுள்ள மையமாக இது இருந்து வருகிறது. ரோஸ் தெருவிலிருந்து சிறிய தூரத்தில் இது அமைந்துள்ளது.
இந்த அருங்காட்சியகம் மறைந்த டாக்டர் ஜோசப் குரீத்ரா அவர்களின் முன்முயற்சிகளின் காரணமாக நிறுவப்பட்டது. போர்த்துகீசியம் செல்வாக்கு மற்றும் போர்த்துக்கீசிய பண்பாட்டினைக் காப்பாற்றும் நோக்கிலும், அதனை வெளிப்படுத்துகின்ற வகையிலும் கொச்சி பிஷப்பான குரீத்ரா இந்த அருங்காட்சியகத்தை நிறுவினார். தற்போது இந்த அருங்காட்சியகத்தில் கொச்சி மற்றும் அதைச் சுற்றியுள்ள பகுதிகளில், குறிப்பாக, கொச்சியின் மேற்குப் பகுதிகளில் காணப்படுகின்ற போர்த்துகீசிய தாக்கங்களைக் காண முடியும்.
கலோஸ்டே குல்பென்கியன் அறக்கட்டளை இந்தோ-போர்த்துகீசிய அருங்காட்சியகத்தில் சேகரிப்பிற்காக அதிக பங்களிப்பினைச் செய்துள்ளது. இங்கு சிற்பங்கள், விலைமதிப்பற்ற உலோக பொருள்கள் மற்றும் உடைகள் ஆகியவை காட்சிக்கு வைக்கப்பட்டுள்ளன. இங்கு காட்சியில் உள்ளவற்றில் சாண்டா குரூஸ் கதீட்ரல் மற்றும் கொச்சி மறைமாவட்டத்தின் பிற தேவாலயங்களைச் சேர்ந்தவையும் உள்ளன.
இந்தோ-போர்த்துகீசிய அருங்காட்சியகம் இந்தியாவின் கேரளா மாநிலத்தில் எர்ணாகுளத்தில் கோட்டை கொச்சியில் உள்ள ஒரு அருங்காட்சியகம் ஆகும்.
இங்குள்ள பிரான்சிஸ்கனின் கோட் ஆப் ஆம்ஸ் என்ற ஆடை மிகவும் புகழ் பெற்றதாகும். இங்குள்ள காட்சிப்பொருள்களில் இது மிகவும் முக்கியமானதாகக் கருதப்படுகிறது.
தனி அமிலமான குளோரசு அமிலம் என்பதே குறைந்த நிலைப்புத் தன்மை கொண்ட குளோரினின் ஆக்சோ அமிலத்திற்கு எடுத்துக்காட்டாகும். குறைவான அடர்த்தியுடன் ஒரு நீரிய கரைசலாக மட்டுமே இது அறியப்படுகிறது. இந்த அமிலத்தை ஓர் அடர் அமிலமாக மாற்ற இயலாது என்பதால் இச்சேர்மம் எந்தவிதமான வர்த்தக முக்கியத்துவத்தையும் பெறவில்லை. கார உலோகங்கள் மற்றும் காரமண் உலோகங்களின் சேர்மங்கள் அனைத்தும் நிறமற்றோ அல்லது வெளிர் மஞ்சள் நிறத்திலோ நிறங்கொண்டு காணப்படுகின்றன. சோடியம் குளோரைட்டு மட்டுமே வர்த்தக முக்கியத்துவம் பெற்ற ஒரேயொரு குளோரைட்டு சேர்மமாகும். கன உலோக குளோரைட்டுகள் போன்றவையும் நிலைப்புத்தன்மை இல்லாதவைகளாகும். மேலும் இவை வெப்பம் அல்லது அதிர்ச்சியால் கூட வெடித்தலுடன் சிதைவடைகின்றன .
சோடியம் குளோரேட்டிலிருந்து மறைமுகமாக சோடியம் குளோரைட்டு சேர்மம் வருவிக்கப்படுகிறது. முதலில் வெடிக்கும் தன்மை கொண்ட நிலைப்புத்தன்மை இல்லாத குளோரின் டையாக்சைடு 2 வாயு உற்பத்தி செய்யப்படுகிறது. இதற்காக சோடியம் குளோரேட்டு சேர்மத்துடன் வலிமையான ஓர் அமிலக் கரைசல் சேர்க்கப்பட்டு அதனுடன் ஒரு பொருத்தமான ஒடுக்கும் முகவர் சேர்த்து அவ்வினை கலவை ஒடுக்குதல் வினைக்கு உட்படுத்தப்படுகிறது. சோடியம் குளோரைடு, கந்தக டை ஆக்சைடு அல்லது ஐதரோகுளோரிக் அமிலம் போன்ற ஒடுக்கும் முகவர்களில் ஒன்று இவ்வினைக்காகப் ஒடுக்கியாகப் பயன்படுத்தப்படுகிறது.
குளோரைட்டுகளில் மிகவும் முக்கியமான குளோரைட்டாகக் கருதப்படும் சேர்மம் சோடியம் குளோரைட்டு சேர்மம் ஆகும். நெசவுத் தொழிலில் துணிகள், பசைகள், காகிதம் போன்றவற்றை வெளுக்க சோடியம் குளோரைட்டு பயன்படுத்தப்படுகிறது. இருப்பினும் இது வலுவான ஆக்சிசனேற்ற தன்மை கொண்டு இருந்தபோதிலும் நடுநிலை இனங்களான குளோரின் டை ஆக்சைடு போன்ற சேர்மத்தை உருவாக்க இது பெரும்பாலும் நேரடியாகப் பயன்படுத்தப்படுவதில்லை, பொதுவாக ஐதரசன் குளோரைடு உடனான வினை வழியாக உருவாக்கப்படுகிறது.
குளோரின் அணுவின் மீதுள்ள தனி இணை எலக்ட்ரான்களின் வேதியியல் விளைவுகள் காரணமாக வளைவான மூலக்கூற்று வடிவியலை குளோரைட்டு அயனி ஏற்றுக் கொள்கிறது. –– பிணைப்பின் பிணைப்புக் கோணம் 111 பாகைகளாகும். இதேபோல – பிணைப்பின் பிணைப்பு நீளம் 156 பைக்கோ மீட்டர்களாகும் . குளோரினின் ஆக்சி எதிர்மின் அயனிகளில் குளோரைட்டு அயனியே வலிமையான ஆக்சிசனேற்றி வகையாகும். நிலையான அரை செல் கட்டமைப்பின் ஆற்றல் வளத்தின் அடிப்படையிலேயே இதை வலிமையான ஆக்சிசனேற்றி என்று கூறுகிறார்கள் .
குளோரைட்டு எதிர்மின் அயனியின் மூலக்கூற்றுவாய்ப்பாடு 2 ஆகும். இந்த எதிர்மின் அயனியில் குளோரின் +3 என்ற ஆக்சிசனேற்ற நிலையில் உள்ளது. குளோரைட்டு என்ற எதிர்மின் அயனியைக் கொண்டுள்ள எந்த வேதிச் சேர்மத்தையும் ஒரு குளோரைட்டு என்று வரையறுக்கலாம். குளோரசு அமிலத்தின் உப்புகள் அனைத்தும் பொதுவாக குளோரைட்டுகள் என்றழைக்கப்படுகின்றன.
சுபாசினி கிரிதர் சிறுவயதிலிருந்தே நடனத்தின் மீது ஆர்வம் கொண்டவராக இருந்தார். மேலும் புகழ்பெற்ற குருக்களிடமிருந்து பாரத நாட்டியத்தின் தஞ்சாவூர் பாணியில் பயிற்சி பெற்றார். குறிப்பாக 'கலைமாமணி' மறைந்த குரு ஏ. டி கோவிந்தராஜ் பிள்ளை, பின்னர் 'கலைமாமணி' மறைந்த குரு டி. கே. மகாலிங்கம் பிள்ளை மற்றும் மாதுங்காவின் புகழ்பெற்ற ஸ்ரீ ராஜராஜேஸ்வரி பாரத நாட்டிய கலா மந்திரின் குரு வசந்த் குமார் ஆகியோரிடம் நாட்டியம் பயின்றார். 8 வயதிலிருந்தே நடனத்தைக் கற்றுக் கொண்ட இவர், தனது முதல் மேடை அரங்கேற்றத்தை - 26, ஜனவரி, 1990 அன்று மேற்கொண்டார்.
இவர் 'சுகுண நாட்டியாலயா' என்ற பெயரில் நடனப் பள்ளியை நடத்தி வருகிறார். இவருக்கு பரத நாட்டியத்தைத் தொடர வழிகாட்டிய இவரது சகோதரியான மறைந்த சுகுணாவின் பெயரில் அமைத்துள்ளார். இந்த அகாடமியிலிருந்து வரும் பணம் ஒரு அறக்கட்டளையால் நிர்வகிக்கப்படுகிறது. இந்த அறக்கட்டளை பணம் வறியவர்களுக்கு கல்வி வழங்குவதற்காக இருக்கிறது.
2011 இல், இப்பகுதியின் மக்கள்தொகை அண்ணளவாக 250,000 ஆக இருந்தது. தோக் பிசின் என்ற கலப்பு மொழி இணைப்பு மொழியாக அதிகம் பேசப்படுகிறது. அத்துடன், பல ஆத்திரனேசிய, கிழக்கு-ஆத்திரனேசிய மொழிகளும் பேசப்படுகின்றன. இப்பகுதியில் உள்ள பல பொலினேசிய பிராந்தியங்களில் பொலினேசிய மொழிகளும் பேசப்படுகின்றன. போகன்வில் தீவு. புக்கா தீவு ஆகியன புவியியல் ரீதியாக கொலமன் தீவுக்கூட்டத்தைச் சேர்ந்தவையாகும். ஆனாலும், இவை சொலமன் தீவுகள் என்ற தனிநாட்டில் இருந்து அரசியல்ரீதியாகப் பிரிக்கப்பட்டுள்ளன. வரலாற்றுரீதியாக, இப்பகுதி வடக்கு சொலமன்கள் என அழைக்கப்படுகின்றது.
போகன்வில்லுக்கான பிரிவினைக் கோரிக்கை 1960களில் இருந்து முன்னெடுக்கப்பட்டு வந்துள்ளது. 1975 இல் பப்புவா நியூ கினி ஆத்திரேலியாவிடம் இருந்து விடுதலை அடைவதற்கு சிறிது காலத்திற்கு முன்னர் வடக்கு சொலமன்கள் குடியரசு என்ற பெயரில் இப்பகுதிக்கு விடுதலை அறிவிக்கப்பட்டது. ஆனாலும் அடுத்த ஆண்டில் இது பப்புவா நியூ கினியுடன் இணைக்கப்பட்டது. போகன்வில் உள்நாட்டுப் போரில் 20,000 பேர் வரையில் இறந்துள்ளனர். அதன் பின்னர், போகன்வில் தன்னாட்சிப் பகுதி அமைக்கப்பட்டது.
போகன்வில் , அதிகாரபூர்வமாக போகன்வில் தன்னாட்சிப் பகுதி என்பது பப்புவா நியூ கினியின் ஒரு தன்னாட்சிப் பகுதி ஆகும். இப்பகுதியின் பெரிய தீவு போகன்வில் தீவு ஆகும். இத்தீவை விட, புக்கா தீவு மற்றும் வேறு பல தீவுகளும், தீவுத்திடல்களும் இப்பகுதியில் உள்ளன. புக்கா இதன் தற்காலிகத் தலைநகராகும். ஆனாலும், அராவா நகரத்தை எதிராலத் தலைநகராக மாற்ற முடிவு செய்யப்பட்டுள்ளது.
போகன்வில் பகுதியில் மனிதர்கள் குறைந்தது 29,000 ஆண்டுகளாக வசித்து வருகின்றனர். குடியேற்றக் காலத்தில் இப்பகுதி செருமனியர்கள், ஆத்திரேலியர்கள், சப்பானியர்கள், மற்றும் அமெரிக்கர்களால் பல்வேறு காலகட்டங்களில் கைப்பற்றப்பட்டு நிர்வகிக்கப்பட்டது. போகன்வில் என்ற பெயர் 1768 ஆம் ஆண்டில் இப்பகுதிக்கு வந்த பிரெஞ்சு கடற்படைத் தளபதி லூயி ஆன்டன் டி போகன்வில் என்பவரின் பெயரால் இப்பகுதி போகன்வில் என அழைக்கப்படுகிறது.
2019 நவம்பர்-திசம்பரில், இங்கு முழுமையான விடுதலைக்கான பொது வாக்கெடுப்பு நடத்தப்பட்டது. இவ்வாக்கெடுப்பில், 98.31% மக்கள் விடுதலைக்கு ஆதரவாக வாக்களித்தனர்.
தாவர அடிப்படையிலான சாயங்கள் தரும் சாயங்களான வோட், கருநீலம் குங்குமப்பூ, மற்றும் மேடர் ஆகியவை வணிக ரீதியாக வளர்க்கப்பட்டன, அவை ஆசியா மற்றும் ஐரோப்பாவின் பொருளாதாரங்களில் முக்கியமான வர்த்தகப் பொருட்களாக இருந்தன. ஆசியா மற்றும் ஆபிரிக்கா முழுவதும், துண்டுச்சாயம் பூசப்பட்ட துணிகளில் வண்ணங்கள் உறிஞ்சப்படுவதைக் கட்டுப்படுத்த, எதிர்ப்பு சாய நுட்பங்களைப் பயன்படுத்தி வடிவமைக்கப்பட்ட துணிகள் தயாரிக்கப்பட்டன. கோச்சினல் மற்றும் லாக்வுட் போன்ற சாயங்கள் ஸ்பெயினின் புதையல் கடற்படைகளால் ஐரோப்பாவிற்குக் கொண்டு வரப்பட்டன, ஐரோப்பாவின் சாயங்கள் காலனித்துவவாதிகளால் அமெரிக்காவிற்குக் கொண்டு செல்லப்பட்டன.
வரலாறு முழுவதும், பொதுவான, உள்நாட்டில் கிடைக்கக்கூடிய பொருட்களைப் பயன்படுத்தி மக்கள் தங்கள் துணிகளுக்குச் சாயம் பூசியுள்ளனர், ஆனால் இவை மிகவும் அரிதான இயற்கை முதுகெலும்பிலிகளால் உருவாக்கப்பட்ட சாயங்கள் போன்று அற்புதமான மற்றும் நிரந்தர வண்ணங்களை உருவாக்கியது. டைரியன் ஊதா எனப்படும் செவ்வூதா மற்றும் கிரிம்சன் கெர்ம்ஸ் போன்ற புத்திசாலித்தனமான மற்றும் நிரந்தர வண்ணங்களை உருவாக்கும் அரிதான சாயங்கள் பண்டைய மற்றும் இடைக்கால உலகில் மிகவும் மதிப்புமிக்க ஆடம்பர பொருட்களாக மாறியது.
இயற்கை சாயங்கள்: என்பவை தாவரங்கள், முதுகெலும்பிலிகள் அல்லது தாதுக்களிலிருந்து பெறப்பட்ட சாயங்கள் அல்லது நிறங்கள் ஆகும். இயற்கை சாயங்களில் பெரும்பாலானவை காய்கறிச் சாயங்கள் ஆகும். இவற்றின் தாவர மூலங்களாக தாவரங்களின் வேர்கள், பெர்ரிப் பழங்கள், மரபட்டைகள், இலைகள் மற்றும் மரக்கட்டைஆகியவைகளாகும். மேலும் பிற உயிரியல் மூலங்களான பூஞ்சை மற்றும் இலைக்கன்கள் போன்றவை மூலமும் இயற்கைச் சாயங்கள் தயாரிக்கப்படுகின்றன.
கிண்ண மடற் காளான் என்பது சாந்தரெல்லசு, கிராட்டரெல்லசு, கோம்பசு, போலியோசெல்லசு ஆகிய பேரினங்களில் அமையும் பல காளான் இனங்களின் பொதுப் பெயராகும். இவை மக்கள் மிக விரும்பி உண்ணும் காட்டுவகைக் காளான் ஆகும். இவை வெளிர்சிவப்பு, மஞ்சள்,வெண்மைநிறங்களிலும் சதைப்பற்றுமிக்கும் புனல் வடிவத்திலும் அமைகின்றன. வழுவழுப்பான கிண்ணத்தின் அடிப்பகுதியில் வட்டவடிவ விதைப்பைகள் கூர்ங்கீற்றுடன் கிண்ணத்தில் இருந்து கீழே காம்பு வரை சரிவாகப் பரவி அமைகின்றன; பல இனங்கள் பழ வாசனையோடு உள்ளன; இது மிளகின் மென்சுவையுடன் இருக்கின்றன. எனப்படுகிறது). சாந்தரெல்லி என்ற பெயர் கிரேக்க மொழியில் கிண்ணம் எனப் பொருள்படும் காந்தரோசு என்ற சொல்லில் இருந்து வந்ததாகும். இது இவற்றின் பொதுவடிவத்தைச் சுட்டுகிறது.
முன்பு, வட அமெரிக்காவின் மஞ்சௐ அல்லது பொன்னிறச் சாந்திரெல்லெகள் அனைத்தும் சாந்திரெல்லசு சிபாரியசு இன வகைக்குள் அடக்கப்பட்டன. மரபன் பகுப்பாய்வுக்குப் பிறகு, இவை தம்மிடையே உறவுள்ள இனங்களின் குழு என்பது தெளிவானது. 1997 இல் பசிபிக் பொன்னிறச் சாந்திரெல்லெ எனும் சா. ஃபார்மோசசு இனமும் சா. சிபாரியசு வகைமை. உரோசியோகானசு இனமும் இனங்காணப்பட்டன, பிறகு 2003 இல் சா.காசுகாடென்சிசு இனங்காணப்பட்டதுபிறகு, 2008 இல் சா. கலிபோர்னிக்கசு இனங்காணப்பட்டது. சா. சிபாரியசு வகை. உரோசியோகானசு பசிபிக் வடமேற்கில் சித்கா சுப்புரூசு காடுகளிலும் காணப்படுகிறது. இது கிழக்கு கனடாவிலும் பீ. பாங்சியானா இனத்தோடு காணப்படுகிறது.
கைரோபோரோப்சிசு அவுரந்திகா எனும் போலி சாந்திரெல்லெ தோற்றத்தைக் கொண்டு உண்மைச் சாந்திரெல்லெ எனக் குழப்பிக்கொள்ள வாய்ப்புண்டு.சானால், இவையிரண்டையும் நிறத்தாலும் விதைப்பை காம்போடு அமையும் இணைவுமுறையாலும் பிரித்தறியலாம். சாந்திரெல்லெ சீரான முட்டை மஞ்சள் நிரமுடையது. போலிச் சாந்திரெல்லெ நட்வில் கருப்பு பொட்டுடன் பலதர வெளிர்செந்நிறமுடையது. உண்மையான சாந்திரெல்லெவின் விதைப்பைகள் கூடுதல் நெளிவு வாய்ந்தன அல்லது கூடுத்லான வட்ட வடிவம் வாய்ந்தன.மேலும், அங்கங்கு கூர்ங்கீற்றுடையன. முன்பு, போலிச் சாந்திரெல்லெ தீங்கினதாக கருதப்பட்டது. ஆனால், இப்பொது அதை உண்ணலாம் என அறியபட்டாலும், அது சுவை குன்றியதாக உள்லது. மேலும், அதன் செரிமானக் குறைவால் பலவகைக் குடல்நோய்கள் வர வாய்ப்புள்ளதாக அறியப்பட்டுள்ளது.
சாந்திரெல்லசு பல்லென்சு சிலவேளைகளில் தனி இனமாக வரையறுக்கப்படுகிறது. ஆனால், இயல்பாக இது இனத்தின் ஒரு வகமையாகவே கருதப்படுகிறது. இது உண்மையான சா. சிபாரியசு போலன்றி, முதலில் மஞ்சளாகித் தொட்டால் சிவக்கிறது. இது மிகவும் மென்மணம் உள்ளது. எய்சார்த்தியரும் உரவுக்சும் இதைத் தனி இனமாகக் கருதுகின்றனர், இவர்கள் பிரெஞ்சு சந்தைக்குவரும் 90% கிண்ண மடற் காளான்கள் சா. பல்லென்சு தானே தவிர சா. சிபாரியசு கிடையாது எனக் கூறுகின்றனர்.
இதேபோல சாந்திரெல்லசு அல்பூருஃபெசன்சு என்பது சிலவேளைகளில் தனிவகையாக அல்லது தனி இன்னமாகக் கருதப்படுகிறது. இது மிகவும் வெளிர்நிறமுடையது; எளிதாக சிவக்கிறது. இது நடுத்தரைக்கடல் நாடுகளில் காணப்படுகிறது.
மாரியம்மன் கோயில் என்பது இந்தோனேசியாவில் வடக்கு சுமத்ரா மேடானில் உள்ள பழமையான இந்து கோயில் ஆகும். இந்த கோயில் மாரியம்மன் வழிபாட்டிற்காக 1884 ஆம் ஆண்டில் கட்டப்பட்டது கம்பூங் மெட்ராஸ் அல்லது மேடானின் லிட்டில் இந்தியா என்று அழைக்கப்படும் பகுதியில் இந்த கோயில் அமைந்துள்ளது. இந்த கோவில் இந்து மதக் கடவுள்களுக்கான கோயிலாகும். திராவிடக் கட்டடக் கலைப்பாணியில் அமைந்துள்ள இக்கோயிலில் மாரியம்மனின் குழந்தைகளான விநாயகர், மற்றும் முருகன் ஆகியோருக்கு அர்ப்பணிக்கப்பட்டதாகும். இந்தக் கோயிலின் நுழைவாயில் பல தளங்களைக் கொண்டு அமைந்த கோபுரத்தால் அலங்கரிக்கப்பட்டுள்ளது, கோபுரம் என்ற அமைப்பானது பொதுவாக தென்னிந்தியாவில் உள்ள இந்துக் கோயில்களின் வாயிலில் காணப்படுகின்ற அமைப்பாகும். கோயில் பொது வழிபாட்டாளர்கள் தைப்பூசம் மற்றும் தீபாவளி போன்ற திருவிழா நாட்களில் சந்திக்கும் இடமாக உள்ளது
மாரியம்மன் கோயில் தெக்கு உமர் 18 தெருவில் அமைந்துள்ளது. இந்த கோயில் கம்புங் மெட்ராஸ் எனப்படும் மதராஸ் கிராமம் அல்லது காலிங் கிராமம் என்னுமிடத்தில் அமைந்துள்ளது, இது மேடானில் உள்ள ஒரு பகுதியாகும், இந்துக்கள் முக்கியமாக தமிழர்கள் இப்பகுதியில் வசிக்கின்றனர். இந்த கோயில் சன் பிளாசாவை ஒட்டி அமைந்துள்ளது. இந்தோனேசியாவின் பிற பகுதிகளில் உள்ள பல இந்து கோவில்களைப் போலல்லாமல், ஜாவானிய அல்லது பாலினிய கலைப்பாணியுடன் ஒத்துப்போகின்ற தென்னிந்தியா மற்றும் இலங்கையின் பிற இந்து கோவில்களைப் போலவே இந்தக் கோயிலும் உள்ளது. இந்த மாரியம்மன் கோயில் இந்து தர்மத்திற்கான பயன்பாட்டிற்காக அக்டோபர் 23, 1991 ஆம் நாளன்று வடக்கு சுமத்ராவின் முன்னாள் ஆளுநர் எச்.ராஜா இனால் சிரேகர் அவர்களால் திறந்து வைக்கப்பட்டது.
மாரியம்மன் கோயிலுக்கு, மாரியம்மன் தெய்வத்தின் பெயரே சூட்டப்பட்டது. இந்து மத நம்பிக்கையின்படி மாரியம்மன் பல நோய்களைக் குணப்படுத்தல், சிறிய வடிவ நோய்களிலிருந்து விடுபட வைத்தல், கடுமையான நோய்களிலிருந்து காப்பாற்றல் ஆகியவற்றை பக்தர்களுக்குச் செய்கிறார். மேலும் வறட்சி காலத்தின்போது மழை பெய்யும் சக்தியும் மாரியம்மன் கொண்டுள்ளதாக மக்கள் நம்புகின்றனர். தென்னிந்தியாவின் ஆந்திரா, தமிழ்நாடு மற்றும் கர்நாடகா போன்ற பல பகுதிகளில் இந்த தெய்வத்தை வழிபட்டு வருகின்றனர். மாரியம்மனை வழிபடுவதோடு விஷ்ணு, விநாயகர், சிவன், துர்க்கை, முருகன் மற்றும் பிற கடவுள்களையும் வணங்குகின்றனர்.
இந்தக் கோயில் 1884 ஆம் ஆண்டில் கட்டப்பட்டது. இது மேரியன் நகரில் உள்ள மிகப் பழமையான இந்துக் கோயிலாகும். இது மாரியம்மனின் வழிபாட்டிற்கான இடமாக விளங்குகிறது. இந்த கோயில் மேடானில் ஆரம்ப காலத்தில் குடியேறிய தமிழ்க் குடியேற்றவாசிகள் அனைவரின் ஒன்றுபட்ட கூட்டுறவு முயற்சியால் கட்டப்பட்ட கோயிலாகும். அவர்கள் பின்னர் வடக்கு சுமத்ராவில் அமைந்துள்ள ஒரு தோட்ட நிறுவனத்தில் தொழிலாளர்களாகப் பணியாற்றினர். இந்த கோயிலின் கட்டுமானத்திற்காக நன்கொடையாளர்களாக இருந்த சாமி ரங்கா நாயக்கர் மற்றும் சோமுசந்திரம் வைத்தியர், ராமசாமி வைத்தியர் ஆகியோர் தலைமை தாங்கி நடத்தினர்.
இந்த கோயிலைச் சுற்றி 2.5 மீட்டர் உயரமுள்ள சுற்றுச்சுவர் அமைக்கப்பட்டுள்ளது. முன்புறத்தில், கோயிலின் நுழைவாயிலில் துவாரசக்தியைக் காணலாம். நுழைவாயிலுக்கு மேலே சிவபெருமானின் சிலை உள்ளது. துவாரசக்தி ஒரு பெண் என்று வர்ணிக்கப்படுகிறது. ஏனெனில் இது மாரியம்மனின் பாதுகாவலராகக் கருதுகின்றனர். மாரியம்மன் ஒரு அழகான முகம் கொண்டவர். அவருக்கு நான்கு கைகள் உள்ளன. ஒரு கையில் திரிசூலம், மற்றொரு கையில் பாசம் ஆகியவறைக் கொண்டுள்ளார். அவரது ஒரு கையானது அருள் தரும் நிலையில் உள்ளது.
வலதுபுறத்தில் உள்ள முன் சுவரில் லட்சுமியின் சிலை உள்ளது. நடுவில் உள்ள சிலை இந்து பூசாரியின் சிலை ஆகும். தலைப்பாகை அணிந்த நிலையில், அடர்த்தியான மீசையுடன் தமிழ் மக்களுக்கே உரிய பாணியில் அந்த சிலை சித்தரிக்கப்பட்டுள்ளது. முன் சுவரில், இடதுபுறத்தில் பார்வதியின் சிலை உள்ளது. இரு கைகளைக் கொண்ட பார்வதி சிலை, ஒரு கையில் தண்ணீர் பானை வைத்துள்ள நிலையில் உள்ளது.
கோயிலின் வழிபாடு நடைபெறும் இடத்தில் மூன்று அறைகள் உள்ளன. அந்த அறைகளில், விஷ்ணு, சிவா மற்றும் பிரம்மா உள்ளிட்ட பல சிலைகள் உள்ளன. கோயிலில் பல அழகிய ஆபரணங்கள் உள்ளன. மேலும் பிற சிலைகளும் உள்ளன. அவை பார்ப்பதற்கு அழகாக உள்ளன.
சா-இ தலக்யோரி, சூசெஃப்பு என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 16 நபர்கள் ஆகும். இந்த நபர்கள் மொத்தம் 5 குடும்பங்களில் வாழ்ந்து இருந்தனர்.
தமிழ்நாட்டில் காரைக்குடி, பள்ளத்தூா், ஆத்தங்குடி மற்றும் கோதமங்களம் பகுதிகளில் போன்ற பகுதிகளில் செட்டிநாடு வீடுகள் உள்ளன. அவை அரண்மனையைப் போல் அமைந்துள்ளன. மிகுந்த வேலைப்பாடு மற்றும் இறக்குமதி செய்யப்பட்ட உயா் வகை மரங்கள் மற்றும் கண்ணாடி வேலைப்பாடுகளுக்கு அவை புகழ் பெற்றவையாகும்.
ஆத்தங்குடி அரண்மனை இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம் காரைக்குடி நகரை அடுத்து அமைந்துள்ள ஆத்தங்குடி என்னும் செட்டிநாட்டுச் சிற்றூரில் அமைந்துள்ள ஓர் அரண்மனையாகும்.
ஆத்தங்குடி கிராமம், தமிழகத்தின் சிவகங்கை மாவட்டத்தில், காரைக்குடி நகரிலிருந்து சுமார் 24 கி.மீ.தொலைவில் அமைந்துள்ளது. செட்டிநாடு பகுதியில் உள்ள இந்த ஊரில் இந்த அரண்மனை அமைந்துள்ளது.
மார்ஷ் 1970-71 முதல் 1983-84 ஆம் ஆண்டு வரை இவர் 96 தேர்வுத் துடுப்பாட்டப் போட்டிகளில் 3,633 ஓட்டங்களை எடுத்துள்ளார். இதில் அதிகபட்சமாக ஒரு போட்டியில் 132 ஓட்டங்களை எடுத்துள்ளார். அவர் 355 மட்டையாளர்களை இலக்குக் கவனிப்பாளராக இருந்து வீழ்த்தி உலக சாதனை படைத்தார், மேலும் மேற்கு ஆஸ்திரேலியத் துடுப்பாட்ட அணியின் வீரர் டென்னிஸ் லில்லி உடன் இணைந்து 95 தேர்வுத் துடுப்பாட்ட மட்டையாளர்களையும் வீழ்த்தியுள்ளார். இந்த இணை ஒரே தேர்வுத் துடுப்பாட்டத் தொடரில் அறிமுகமாகினர். பின்னர் ஒரே போட்டியில் துடுப்பாட்ட வாழ்க்கையில் இருந்து ஓய்வு பெற்றனர்.
மார்ஷ் தனது மூத்த சகோதரர் கிரஹாமுடன் தனது வீட்டின் பின்புறத்தில் துடுப்பாட்டம் விளையாடினார். அவர் ஒரு தொழில்முறை குழிப்பந்தாட்ட வீரராகி, ஐரோப்பிய சுற்றுப்பயணத்தில் பதினொரு முறை வென்றார். இரு சகோதரர்களும் பள்ளி அளவிலான துடுப்பாட்டப் போட்டிகளில் அணியினை பிரதிநிதித்துவப்படுத்தினர். மார்ஷ் தனது 16 ஆம் வயதில் அர்மடேல் அணிக்காக தனது முதல் போட்டியில் விளையாடினார். பதின்மூன்று வயதில் அவர் மாநில பள்ளி மாணவர்களின் அணியின் தலைவராக இருந்தார், மேலும் வெஸ்ட் பெர்த் மாவட்ட சங்கத்தில் சேர்ந்தார்.
வெஸ்ட் பெர்த்தின் முதல் லெவன் அணி சார்பக அவர் அறிமுகமானபோது, அவர் ஒரு துணை மட்டையாளராக இருந்தார். ஏனெனில் இலக்குக் கவனிப்பாளர் கோர்டன் பெக்கரும் அணியினை பிரதிநிதித்துவப்படுத்தினார். பின்னர் மார்ஷ் மேற்கு ஆத்திரேலிய பல்கலைக்கழக சங்கத்தில் சேர்ந்தார். 1968 ஆம் ஆண்டில் மேற்கிந்தியத் தீவுகள் துடுப்பாட்ட அணிகு எதிராக முதல் தரத் துடுப்பாட்டப் போட்டியில் இவர் அறிமுகமானார். தனது முதல் போட்டியில், 0 மற்றும் 104 ஓட்டங்கள் எடுத்தார்.
துவக்கத்தில் இருந்தே அடிலெய்டில் உள்ள ஆஸ்திரேலிய துடுப்பாட்ட அகாதமியில் பயிற்சியாளராக இருந்த அவர் 1990 முதல் 2001 வரை அதன் இயக்குநராக இருந்தார். ஆஸ்திரேலிய சர்வதேச இழப்புக் கவனிப்பாளர் - மட்டையாளர் ஆடம் கில்கிறிஸ்ட் மற்றும் வேகப்பந்து வீச்சாளர்களான ஜேசன் கில்லெஸ்பி மற்றும் பிரட் லீ ஆகியோர் இவரது பயிற்சியின் கீழ் விளையாடியவர்கள் ஆவர்.
மார்ஷ் அக்டோபர் 2001 முதல் செப்டம்பர் 2005 வரை இங்கிலாந்து மற்றும் வேல்ஸ் துடுப்பாட்ட வாரியத்தின் தேசிய அகாடதயின் இயக்குநராக இருந்தார்.இந்த சமயத்தில் இங்கிலாந்துத் துடுப்பாட்ட அணி வலிமையான அணியாக இருந்தது.2005 ஆம் ஆண்டில், அவர்கள் 16 ஆண்டுகளுக்குப் பிறகு ஆஷஸ் தொடரினை வென்றனர்.
ரோட்னி வில்லியம் மார்ஷ் ஆத்திரேலிய முன்னாள் தொழில்முறைத் துடுப்பாட்ட வீரர் ஆவார். அவர் ஆஸ்திரேலிய தேசிய துடுப்பாட்ட அணிக்கு இலக்குக் கவனிப்பாளராக விளையாடினார் .